शुरुमा उनमा अभिनयमा विशेष अभिरुचि र नायक बन्ने आकांक्षा निकै जब्बर थियो । उच्च शिक्षा हासिल गर्ने क्रममा दाङ झरेपछि उनले त्यो आकांक्षा पूरा गर्ने अवसर पाए । उनले अंकित डिसी निर्देशित चलचित्र अन्तिमपल्टमा नायकको रुपमा डेब्यू गरे । चलचित्र तयार भएपछि पर्दामा आफूलाई हेर्दा नायक सूदनलाई निकै अनौठो अनुभूति भयो । ‘मलाई त कस्तो–कस्तो भयो, मन हर्षले विभोर भयो । आँखा आँसुले भरियो ।’ सूदनले ती दिनहरुको स्मरण सुनाए ।
